અહીં સાધુસંતો આવતા જતા હોય છે. પરંતુ જયેષ્ઠવદ અમાસ જયારે ભગવાન મામાના ઘરેથી (સરસપુર- રણછોડરાયજીનું મંદિર) પાછા ફરે ત્યારે અને ઉત્તરાયણના દિવસે એમ બે ભંડારાની વિશિષ્ટતા છે. મંદિરમાં નાતજાતના ભેદભાવ વીના સૌ ભોજન લે છે. બે ટંક દુઃખી ગરીબો પીડીતો પ્રસાદ લે છે. નરસિંહદાસ આયુર્વેદ ઔષધાલયનો અનેક લાભ લે છે. ગૌશાળાઃ નરસીંહદાસજી ગૌસેવા ટ્રસ્ટ સંચાલિત આ ગૌ શાળા સમગ્ર રાષ્ટ્રમાં ગૌરવ ધરાવે છે. જેમાં આશરે 1200 થી વધુ ગાયો છે. મંદિરમાં રવિવારે છાશનું વિતરણ થાય છે. અખીલ ભારતીય પશુમેળામાં શ્રેષ્ઠ પશુઓના ઈનામોમાં છેલ્લા સાત વર્ષથી પ્રથમ ઈનામ શ્રી નરસિંહદાસજી ગૌશાળા ટ્રસ્ટની કામધેનું ગાય મેળવે છે.